Яр Чаллы шәһәре муниципаль берәмлеге
Башкарма комитеты
карары

№1814
23.03.2015 ел

Яр Чаллы шәһәренең муниципаль предприятиеләре һәм муниципаль учреждениеләре тарафыннан төп чаралар сатуны килешенү тәртибен раслау турында 

Россия Федерациясе Гражданнар кодексы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ санлы Федераль закон, «Дәүләти һәм муниципаль унитар предприятиеләр турында» 2002 елның 14 ноябрендәге 161-ФЗ санлы Федераль закон, «Автономияле учреждениеләр турында» 2006 елның 3 ноябрендәге 174-ФЗ санлы Федераль закон, «Коммерцияле булмаган оешмалар турында» 1996 елның 12 гыйнварындагы                    7-ФЗ санлы Федераль закон, «Дәүләти (муниципаль) учреждениеләрнең хокукый нигезләмәсен камилләштерү уңаеннан Россия Федерациясенең аерым закон актларына үзгәрешләр кертү турында» 2010 елның 8 маендагы 83-ФЗ санлы Федераль закон, «Конкурентлыкны яклау турында» 2006 елның 26 июлендәге                135-ФЗ санлы Федераль закон, «Россия Федерациясендә бәяләү эшчәнлеге турында» 1998 елның 29 июлендәге 135-ФЗ санлы Федераль закон, Россия Федерациясе Хөкүмәтенең «Аукционда дәүләти һәм муниципаль мөлкәтне сатуны оештыру турында нигезнамәне һәм Махсуслаштырылган аукционда ачык акционерлык җәмгыятьләренең дәүләти яки муниципаль милектәге акцияләрен сатуны оештыру турында нигезнамәне раслау хакында» 2002 елның                                    12 августындагы 585 нче Карары, Шәһәр Советының 2007 елның 4 октябрендәге 25/5 нче карары белән расланган Яр Чаллы шәһәренең муниципаль мөлкәтен биләү, файдалану, аның белән идарә итү һәм эш йөртү тәртибе турында нигезнамә,                      Яр Чаллы шәһәре муниципаль берәмлеге Уставы, башка муниципаль хокукый актлар нигезендә

К А Р А Р   Б И Р Ә М:

1. Расларга: 
1) Яр Чаллы шәһәренең муниципаль предприятиеләре һәм муниципаль учреждениеләре тарафыннан төп чаралар сатуны килешенү тәртибен,                                  1 нче кушымтада каралганча;
2) күчемсез мөлкәт буенча килешү төзүне килешенүгә якынча гариза формасын, 2 нче кушымтада каралганча; 
3) күчемле мөлкәт буенча килешү төзүне килешенүгә якынча гариза формасын, 3 нче кушымтада каралганча. 
2. Әлеге карарның үтәлешен тикшереп торуны Башкарма комитет Җитәкчесенең беренче урынбасары Р.Ә. Абдуллинга йөкләргә. 

Башкарма комитет
Җитәкчесе                                                                                                      Н.Г. Мәһдиев

Башкарма комитетның 
2015 елның 23 мартындагы
1814 нче карарына
1 нче кушымта

Яр Чаллы шәһәренең 
муниципаль предприятиеләре һәм муниципаль учреждениеләре тарафыннан 
төп чаралар сатуны килешенү тәртибе
1 бүлек. Гомуми нигезләмәләр
1. Әлеге Тәртип Россия Федерациясе Гражданнар кодексы, «Россия Федерациясендә җирле үзидарә оештыруның гомуми принциплары турында»       2003 елның 6 октябрендәге 131-ФЗ санлы Федераль закон, «Дәүләти һәм муниципаль унитар предприятиеләр турында» 2002 елның 14 ноябрендәге 161-ФЗ санлы Федераль закон, «Автономияле учреждениеләр турында» 2006 елның 3 ноябрендәге 174-ФЗ санлы Федераль закон, «Коммерцияле булмаган оешмалар турында»                    1996 елның 12 гыйнварындагы 7-ФЗ санлы Федераль закон, «Дәүләти (муниципаль) учреждениеләрнең хокукый нигезләмәсен камилләштерү уңаеннан Россия Федерациясенең аерым закон актларына үзгәрешләр кертү турында» 2010 елның                 8 маендагы 83-ФЗ санлы Федераль закон, «Конкурентлыкны яклау турында»                   2006 елның 26 июлендәге 135-ФЗ санлы Федераль закон, «Россия Федерациясендә бәяләү эшчәнлеге турында» 1998 елның 29 июлендәге 135-ФЗ санлы Федераль закон, Россия Федерациясе Хөкүмәтенең «Аукционда дәүләти һәм муниципаль мөлкәтне сатуны оештыру турында нигезнамәне һәм Махсуслаштырылган аукционда ачык акционерлык җәмгыятьләренең дәүләти яки муниципаль милектәге акцияләрен сатуны оештыру турында нигезнамәне раслау хакында» 2002 елның 12 августындагы 585 нче Карары (алга таба – РФ Хөкүмәтенең 2002 елның 12 августындагы 585 нче Карары), Шәһәр Советының 2007 елның 4 октябрендәге 25/5 нче карары белән расланган Яр Чаллы шәһәренең муниципаль мөлкәтен биләү, файдалану, аның белән идарә итү һәм эш йөртү тәртибе турында нигезнамә, Яр Чаллы шәһәре муниципаль берәмлеге Уставы, башка муниципаль хокукый актлар нигезендә эшләнде.
2. Тәртип Яр Чаллы шәһәре муниципаль берәмлеге Башкармы комитеты (алга таба – Башкарма комитет) яки аның вәкаләтле органы – Башкарма комитетның җир һәм мөлкәти мөнәсәбәтләр идарәсе тарафыннан Яр Чаллы шәһәре муниципаль берәмлеге исеменнән муниципаль унитар предприятиеләргә хуҗалык алып бару хокукында һәм муниципаль казна предприятиеләренә, муниципаль автономияле учреждениеләргә, муниципаль бюджет учреждениеләренә оператив идарә итү хокукында беркетелгән төп чараларны (алга таба – Мөлкәт) сатуны килешенү процедурасын һәм шартларын билгели.
3. Әлеге Тәртиптә түбәндәге төшенчәләр кулланыла:
1) муниципаль унитар предприятие (алга таба – Предприятие) – Яр Чаллы шәһәре муниципаль берәмлеге тарафыннан аңа хуҗалык алып бару хокукында беркетелгән мөлкәткә милекчелек хокукы бирелмәгән коммерция оешмасы;
2) муниципаль казна предприятиесе (алга таба – Казна предприятиесе) –                Яр Чаллы шәһәре муниципаль берәмлеге тарафыннан аңа оператив идарә итү хокукында беркетелгән мөлкәткә милекчелек хокукы бирелмәгән коммерция оешмасы;
3) муниципаль бюджет учреждениесе (алга таба – Бюджет учреждениесе) – җирле үзидарә органнарының фән, мәгариф, сәламәтлек саклау, мәдәният, социаль яклау, халыкның мәшгульлеге, физик культура һәм спорт өлкәсендә, шулай ук башка өлкәләрдә Россия Федерациясе законнарында күздә тотылган вәкаләтләрен тормышка ашыруны тәэмин итү максатында эшләр башкару, хезмәтләр күрсәтү өчен Яр Чаллы шәһәре муниципаль берәмлеге тарафыннан төзелгән коммерцияле булмаган оешма; 
4)  муниципаль автономияле учреждение (алга таба – Автономияле учреждение) – җирле үзидарә органнарының фән, мәгариф, сәламәтлек саклау, мәдәният, массакүләм мәгълүмат чаралары, социаль яклау, халыкның мәшгульлеге, физик культура һәм спорт өлкәсендә, шулай ук федераль законнарда билгеләнгән очракларда башка өлкәләрдә Россия Федерациясе законнарында күздә тотылган вәкаләтләрен гамәлгә ашыру максатында эшләр башкару, хезмәтләр күрсәтү өчен Яр Чаллы шәһәре муниципаль берәмлеге тарафыннан төзелгән коммерцияле булмаган оешма;
5) Башкарма комитетның тармак органы (алга таба – Тармак органы) –Предприятие, Казна предприятиесе, Бюджет учреждениесе, Автономияле учреждение эшчәнлегенең төп төренә туры килүче шәһәр хуҗалыгың билгеле тармагы өчен җаваплы, Башкарма комитет структурасына керә торган һәм шәһәр тормышының төрле өлкәләрендә һәм аңа кагылышлы мәсьәләләрдә идарә итү функцияләрен гамәлгә ашыручы Тармак органы.
4. Мөлкәт сату турындагы карар түбәндәге очракларда кабул ителә:
1) арест салыну, залог яки задаток сыйфатында файдаланылу сәбәпле, яки гамәлдәге законнарда күздә тотылган башка нигезләр буенча, Мөлкәт әйләнештә чикләнмәгән яки әйләнештән алынмаган булса; 
2) Предприятиене, Казна предприятиесен максаты, предметы, төрләре аның уставында билгеләнгән эшчәнлекне гамәлгә ашыру мөмкинлегеннән мәхрүм итүгә китермәсә;
3) Бюджет учреждениесе, Автономияле учреждение тарафыннан, аның уставында күздә тотылган эшчәнлекне гамәлгә ашыру мөмкинлегенә йогынты ясамаса; 
4) Предприятиенең, Казна предприятиесенең Мөлкәтне карап тоту һәм эксплуатацияләү өчен средстволары булмаса;
5) Мөлкәтне сатуда гамәлдәге законнарда күздә тотылган башка чикләүләр булмаса.

2 бүлек. Предприятиеләрнең хуҗалык карамагындагы һәм казна предприятиеләренең оператив идарәсендәге мөлкәтне сату

5. Тармак органының алдан биргән ризалыгы буенча, Башкарма комитет тарафыннан Предприятиенең хуҗалык карамагындагы түбәндәге мөлкәтне сату турында карар кабул ителә:
1) күчемсез Мөлкәт;
2) бер килешү яки үзара бәйле берничә килешү буенча бәясе (Предприятиенең бухгалтерлык исәбе мәгълүматлары нигезендә билгеләнә торган) Предприятиенең устав фондының ун процентыннан артык тәшкил иткән яки федераль законда билгеләнгән минималь хезмәт хакы күләменнән илле тапкыр артык булган күчемле Мөлкәт;
3) гамәлдәге законнарда һәм Предприятие уставында билгеләнгән очраклар нигезендә, төзүдә Предприятие җитәкчесе кызыксынган дип танылган килешү объекты булып торучы күчемсез Мөлкәт.
6. Предприятиенең хуҗалык карамагындагы күчемле Мөлкәтне (әлеге Тәртипнең 5 пунктындагы 2-3 пунктчаларында күрсәтелгәнннән тыш) сату турындагы карар Предприятие тарафыннан мөстәкыйль рәвештә кабул ителә.  
7. Казна предприятиесе, үзенә оператив идарә итү хокукында беркетелгән мөлкәтне сатуны бары тик Башкарма комитетның ризалыгы белән генә гамәлгә ашырырга мөмкин.
8. Предприятие, Казна предприятиесе Башкарма комитетка, Мөлкәтнең исеме, аның инвентарь номеры, эксплуатациягә тапшыру датасы, техник һәм кыйммәт характеристикалары, сатуның максатчанлык нигезләре турындагы мәгълүматларны үз эченә алган һәм алдан Тармак органы белән килешенгән                         Мөлкәт сатуны килешенү турында гариза (алга таба – Гариза) (2 нче кушымта,             3 нче кушымта) бирә.
9. Гаризага түбәндәгеләр теркәлә: 
1) Гариза биргәнче өч айдан алдан бәйсез бәяләү оешмасы тарафыннан әзерләнгән, Мөлкәтнең базар бәясен билгеләү буенча хисап;
2) күчемсез мөлкәтне сатканда – Мөлкәтнең Россия Федерациясе халыкларының мәдәни мирас объектларына (тарихи һәм мәдәни һәйкәлләргә) кертелүе турындагы мәгълүмат күчермәсе теркәлә;
3) автотранспорт чараларын, эш механизмнарын, машиналарны һәм җиһазларны сатканда – техник чараның паспорт күчермәсе (транспорт чаралары өчен), җиһазлар исемлеге (җиһазлар өчен).
10. Башкарма комитет, Гариза кергән көннән утыз көн эчендә, аны карап тикшерә.
11. Мөлкәт сату турындагы Гаризаны карап тикшерү нәтиҗәләре буенча, Башкарма комитет (Вәкаләтле орган) Мөлкәт сатуны килешенү турында карар чыгара яки гариза бирүчегә Мөлкәт сатуны килешенүдән баш тарту турында бәяләмә юллый. 
12. Килешенүне кире кагу турындагы бәяләмә түбәндәге очракларда рәсмиләштерелә:
1) әлеге Тәртипнең 8, 9 пунктларында күрсәтелгән мәгълүматларны һәм документларны тапшырмау яки тулы булмаган күләмдә тапшыру;
2) әлеге Тәртипнең 4 пунктында билгеләнгән шартларны үтәмәү.
13. Башкарма комитетның Мөлкәт сатуны килешенү турындагы карары Мөлкәтнең базар бәясен бәяләү үткәрелгән вакыттан башлап алты ай дәвамында гамәлдә була.

3 бүлек. Автономияле учреждениеләрнең 
оператив идарәсендәге мөлкәтне сату 

14. Тармак органының ризалыгы һәм Автономияле учреждениенең күзәтү советының алдан бирелгән рекомендациясе буенча, Автономияле учреждениенең күчемсез Мөлкәтен һәм аеруча кыйммәтле күчемле мөлкәтен (Автономияле учреждение уставында азрак күләме билгеләнмәгән булса, бәясе соңгы хисап датасына Автономияле учреждениенең бухгалтерлык исәбе мәгълүматлары буенча билгеләнә торган активларының баланс кыйммәтенең ун процентыннан арткан мөлкәт) сату турында карар кабул ителә. 
15. Автономияле учреждениенең оператив идарәсендәге Мөлкәтне (әлеге Тәртипнең 14 пунктында күрсәтелгәнннән тыш) сату турындагы карар Автономияле учреждение тарафыннан мөстәкыйль рәвештә кабул ителә.  
16. Автономияле учреждение Башкарма комитетка, әлеге Тәртипнең                        14 пунктында күрсәтелгән Мөлкәтнең исеме, аның инвентарь номеры, эксплуатациягә тапшыру датасы, техник һәм кыйммәт характеристикалары, сатуның максатчанлык нигезләре турындагы мәгълүматларны үз эченә алган һәм алдан Тармак органы белән килешенгән Мөлкәт сатуны килешенү турында гариза (алга таба – Автономияле учреждение Гаризасы) (2 нче кушымта, 3 нче кушымта) бирә.
Автономияле учреждение Гаризасына әлеге Тәртипнең 9 пунктында күрсәтелгән документлар һәм Автономияле учреждениенең күзәтү советының әлеге килешүне хуплау буенча беркетмәсенең күчермәсе теркәлә.
17. Башкарма комитет, Автономияле учреждениенең Гаризасы кергән көннән утыз көн эчендә, аны карап тикшерә.
18. Автономияле учреждениенең әлеге Тәртипнең 14 пунктында күрсәтелгән Мөлкәтне сату турындагы Гаризасын карап тикшерү нәтиҗәләре буенча, Башкарма комитет Мөлкәт сатуны килешенү турында карар чыгара яки әлеге Тәртипнең                   16 пунктында күрсәтелгән документлар тапшырылмаган яки тулы булмаган күләмдә тапшырылган очракта, гариза бирүчегә Мөлкәт сатуны килешенүдән баш тарту турында бәяләмә юллый. 
19. Башкарма комитетның Мөлкәт сатуны килешенү турындагы карары Мөлкәтнең базар бәясен бәяләү үткәрелгән вакыттан башлап алты ай дәвамында гамәлдә була.

4 бүлек. Бюджет учреждениеләренең оператив идарәсендәге 
мөлкәтне сату 

20. Бюджет учреждениесенең оператив идарәсендәге түбәндәге Мөлкәтне сату турындагы карар Тармак органының алдан биргән ризалыгы буенча кабул ителә: 
1) күчемсез Мөлкәт;
2) Бюджет учреждениесенә учредитель тарафыннан беркетелгән яки әлеге мөлкәтне сатып алу өчен учредитель тарафыннан бүлеп бирелгән акчалар хисабына Бюджет учреждениесе сатып алган аеруча кыйммәтле күчемле Мөлкәт;
3) бер килешү яки үзара бәйле берничә килешү буенча бәясе, Бюджет учреждениесе уставында азрак күләме билгеләнмәгән булса, соңгы хисап датасына Бюджет учреждениесенең бухгалтерлык исәбе мәгълүматлары буенча билгеләнә торган активларының баланс кыйммәтенең ун процентыннан арткан күчемле Мөлкәт;
4) гамәлдәге законнарда билгеләнгән очраклар нигезендә, төзүдә җитәкче, аның урынбасарлары, шулай ук Бюджет учреждениесенең идарә органнары составына керүче затлар кызыксынган дип танылган килешү объекты булып торучы күчемле Мөлкәт.
21. Бюджет учреждениесенең оператив идарәсендәге Мөлкәтне (әлеге Тәртипнең 20 пунктындагы 2-4 пунктчаларында күрсәтелгәнннән тыш) сату турындагы карар Бюджет учреждениесе тарафыннан мөстәкыйль рәвештә кабул ителә.  
22. Бюджет учреждениесе Башкарма комитетка, әлеге Тәртипнең                              20 пунктында күрсәтелгән Мөлкәтнең исеме, аның инвентарь номеры, эксплуатациягә тапшыру датасы, техник һәм кыйммәт характеристикалары, сатуның максатчанлык нигезләре турындагы мәгълүматларны үз эченә алган һәм Тармак органы белән килешенгән Мөлкәт сатуны килешенү турында гариза (алга таба – Бюджет учреждениесенең Гаризасы) (2 нче кушымта, 3 нче кушымта) бирә.
Бюджет учреждениесенең Гаризасына әлеге Тәртипнең 9 пунктында күрсәтелгән документлар теркәлә.
23. Башкарма комитет, Бюджет учреждениесенең Гаризасы кергән көннән утыз көн эчендә, аны карап тикшерә.
24. Бюджет учреждениесенең Гаризасын карап тикшерү нәтиҗәләре буенча, Башкарма комитет Мөлкәт сатуны килешенү турында карар чыгара яки әлеге Тәртипнең 22 пунктында күрсәтелгән документлар тапшырылмаган яки тулы булмаган күләмдә тапшырылган очракта, гариза бирүчегә Мөлкәт сатуны килешенүдән баш тарту турында бәяләмә юллый. 
25. Башкарма комитетның Мөлкәт сатуны килешенү турындагы карары Мөлкәтнең базар бәясен бәяләү үткәрелгән вакыттан башлап алты ай дәвамында гамәлдә була.

5 бүлек. Аерым нигезләмәләр

26. Мөлкәтне сату бәясе (торгида сатуның башлангыч бәясе), Россия Федерациясенең бәяләү эшчәнлеге турындагы законнары нигезендә, бәяләү эшчәнлеге алып баруга лицензиясе булган бәяләүче оешма тарафыннан үткәрелгән бәяләү нәтиҗәсендә куела торган базар бәясе дәрәҗәсендә билгеләнә (әлеге Тәртипнең 27 пунктында күрсәтелгән мөлкәттән тыш). 
27. Сатуны гамәлгә ашыру өчен хайваннарның базар бәясен билгеләү, хайваннарның физик торышы турындагы мәгълүматлар, үрчүгә сәләтлелеге, сату практикасында барлыкка килгән чорда сорау һәм тәкъдимнәр нигезендә, Предприятие, Казна учреждениесе, Бюджет учреждениесе, Автономияле учреждение тарафыннан үткәрелергә мөмкин (Яр Чаллы шәһәре территориясендә хайваннарга базар бәясе билгеләүне үткәрүгә махсуслаштырылган оешма булмаган очракта). 
28. Предприятие, Казна учреждениесе, Бюджет учреждениесе, Автономияле учреждение Мөлкәтне сату-алу килешүе төзегән көннән ун көн эчендә, түбәндәге документларның тиешле рәвештә расланган күчермәләрен Вәкаләтле органга тапшырырга тиеш (Яр Чаллы шәһәренең муниципаль милке реестрына үзгәрешләр кертү максатында):
- Мөлкәтне сату-алу килешүе;
- Мөлкәтне сату буенча торги үткәрү беркетмәсе;
- Мөлкәтне кабул итү-тапшыру акты;
- Мөлкәт сатудан тиешле исәп-хисап счетларына акча керүне раслаучы документ.
6 бүлек. Йомгаклау нигезләмәләре
29. Мөлкәткә милекчелек хокукы сатып алучыга Россия Федерациясе законнарында билгеләнгән тәртиптә күчә.

Башкарма комитет Аппараты Җитәкчесе
вазыйфаларын башкаручы                                                                          Н.И. Галиева

                                                                                                             

Башкарма комитетның 
2015 елның 23 мартындагы 1814 нче карарына 
2 нче кушымта

Күчемле мөлкәт буенча килешү төзүне килешенүгә 
гариза 
 (якынча форма)

Гариза бирүче: _________________________________________________________________
                                                        (оешманың исеме)
_______________________________________________________________________ йөзендә
                                                              (вазыйфасы, фамилиясе, исеме, атасының исеме)
Почта индексы күрсәтелгән адрес: ___________________________________________________________ ___________________________________________________________________________________________
түбәндәге муниципаль күчемсез мөлкәтне _______________________________ килешенүне сорыйм:
                                                                                              (килешүнең исеме)        

1. Мөлкәтнең исеме		
2. Мөлкәтнең урнашкан урыны (адресы)		
3. Мөлкәтнең инвентарь номеры		
4. Күчемсез милек объектының техник характеристикасы:		
4.1. билгеләнеше		
4.2. эчтән үлчәү буенча гомуми мәйданы, кв.м		
4.3. литера, этажлар саны		
4.4. төзелгән елы		
4.5. участоктагы коймалар, корылмалар		
5. Башлангыч бәя, сум		
6. Документлар тапшыру датасына калдык бәя, сум		
7. Базар бәясе (бәяләү турындагы хисап нигезендә), сум		
Гариза бирүче күрсәтелгән мөлкәткә арест салынмаган, ул залог сыйфатында бирелмәгән, гражданнар оборонасы һәм мобилизация ресурслары объектларына кертелмәгән, өченче затларның нинди дә булса дәгъвасыннан азат булуны һәм аңа карата милекчелек хокукы беркем тарафыннан да дәгъваланмауны гарантияли. 

Җитәкче                                ____________________/. ___.___.__________________

Баш бухгалтер:                     ____________________/. ___.___.__________________
                      М.У.
                                                    Бирү датасы: _______________
Элемтә өчен телефон __________________

Башкарма комитет Аппараты Җитәкчесе
вазыйфаларын башкаручы                                                                                                    Н.И. Галиева

Башкарма комитетның 
2015 елның 23 мартындагы 1814 нче карарына 
3 нче кушымта

Күчемле мөлкәт буенча килешү төзүне килешенүгә 
гариза 
 (якынча форма)

Гариза бирүче: _________________________________________________________________
                                                        (оешманың исеме)
_______________________________________________________________________ йөзендә
                                                              (вазыйфасы, фамилиясе, исеме, атасының исеме)
Почта индексы күрсәтелгән адрес: ___________________________________________________________ ___________________________________________________________________________________________
түбәндәге муниципаль күчемле мөлкәтне ________________________________ килешенүне сорыйм:
                                                                                          (килешүнең исеме)        
                                                                        
1. Мөлкәтнең исеме		
1.1 транспорт чарасының маркасы, дәүләт номеры, VIN, паспорт номеры (транспорт чаралары өчен)		
1.2. җиһазлар исемлеге (гаризага теркәлә)		
2. Мөлкәтнең урнашкан урыны (адресы)		
3. Мөлкәтнең инвентарь номеры		
4. Чыккан елы		
5. Башлангыч бәя, сум		
6. Документлар тапшыру датасына калдык бәя, сум		
7. Базар бәясе (бәяләү турындагы хисап нигезендә), сум		
Гариза бирүче күрсәтелгән мөлкәткә арест салынмаган, ул залог сыйфатында бирелмәгән, өченче затларның нинди дә булса дәгъвасыннан азат булуны һәм аңа карата милекчелек хокукы беркем тарафыннан да дәгъваланмауны гарантияли. 

Җитәкче                                ____________________/. ___.___.__________________

Баш бухгалтер:                     ____________________/. ___.___.__________________
                      М.У.
                                                    Бирү датасы: _______________
Элемтә өчен телефон __________________

Башкарма комитет Аппараты Җитәкчесе
вазыйфаларын башкаручы                                                                                                    Н.И. Галиева